ఐపిఎల్‌-9లో ఫీల్డింగ్‌పై ఆసక్తి
టాస్‌ గెలిచినా బ్యాటింగ్‌కు దూరం
దూసుకుపోతున్న ఓపెనర్లు
న్యూఢిల్లీ : ఐపిఎల్‌-9లో జరుగుతున్న మ్యాచ్‌ల సందర్భంగా టాస్‌ గెలిచిన జట్లు మొదట ఫీల్డింగ్‌ పట్లనే ఆసక్తి కనబరుస్తున్నాయి.కాగా ధూమ్‌దామ్‌గా సాగిపోయే టి20 క్రికెట్‌లో విజయానికి ఎన్నో సూత్రాలు ఉన్నాయి. టాస్‌ నెగ్గితే ముందుగా బ్యాటింగ్‌ తీసుకోవాలా?లేక పీల్డింగ్‌ ఎంచుకోవాలా అన్ని అంశాలపై వివిధ జట్ల కెప్టెన్లు స్పష్టమైన అవగాహణతో బరిలోకి దిగుతున్నారు.కాగా ప్రస్తుత ఐపిఎల్‌ సీజన్‌లో కొన్ని మ్యాచ్‌ల ఫలితాలను పరిశీలిస్తే ముందుగా బ్యాటింగ్‌ కంటే ఛేజింగ్‌ మేలని,మ్యాచ్‌ నెగ్గాలంటే,చేజింగ్‌ను మించిన దారి లేదని గణాంకాలు చెబుతున్నాయి.టాస్‌ నెగ్గి ముందుగా బ్యాటింగ్‌ ఎంచుకునే సాహసానికి ఎక్కువ మంది కెప్టెన్లు దూరంగా ఉంటున్నారు.ముంబై ఇండియన్స్‌,రెయిజింగ్‌ పుణే సూపర్‌ జెయింట్స్‌ మధ్య ముంబై వాంఖేడి స్టేడియంలో జరిగిన ప్రారంభ మ్యాచ్‌ నుంచి మొహాలీ పంజాబ్‌ క్రికెట్‌ స్టేడియంలో కింగ్స్‌ పంజాబ్‌,కోల్‌కతా నైట్‌ రైడర్స్‌ జట్ల మధ్య ముగిసిన 13వ మ్యాచ్‌ వరకు చూస్తే మొత్తం వీటిలో 12 చేజింగ్‌ విజయాలే ఉన్నాయి.బెంగళూరు చిన్నస్వామి స్టేడియం వేదికగా హైదరాబాద్‌ సన్‌ రైజర్స్‌తో ముగిసిన మ్యాచ్‌లో ముందుగా బ్యాటింగ్‌ ఎంచుకోవడం ద్వారా రాయల్‌ చాలెంజర్స్‌ బెంగళూరు జట్టు మాత్రమే 45 పరుగులు భారీ విజయాన్ని నమోదు చేయగలిగింది.మిగిలిన 12 రౌండల మ్యాచ్‌ల్లోనూ రెండోసారి బ్యాటింగ్‌ కు దిగిన జట్లే టార్గెట్‌ను పూర్తి చేయడంలో విజయవంతంగా కాగలిగాయి.కోల్‌కతా నైట్‌ రైడర్స్‌్‌ అత్యధికంగా మూడు చేజింగ్‌ విజయాలు నమోదు చేయడం విశేషం.ఢిల్లీ డేర్‌ డెవిల్స్‌,హైదరాబాద్‌ సన్‌ రైజర్స్‌,కింగ్స్‌ పంబాజ్‌ జట్లపై కోల్‌కతా నైట్‌ రైడర్స్‌ విజయం సాధించినా ముంబై జట్టులో జరిగిన పోటీలో మాత్రం రోహిత్‌ శర్మ సూపర్‌ ఛేజింగ్‌ దెబ్బతో డీలా పడాల్సి వచ్చింది.కాగా ఈడెన్‌ గార్డెన్స్‌ వేదికగా ముగిసిన భారీ స్కోరింగ్‌ మ్యాచ్‌లో ముంబై ఇండియన్స్‌ భారీ ఛేజింగ్‌ విజయాల ద్వారా బోణీ కొట్టింది.పవర్‌ పుల్‌ రాయల్‌ చాలెంజర్స్‌ బెంగళూరుపై ఢిల్లీ డేర్‌ డెవిల్స్‌,పుణే పై కింగ్స్‌ పంజాబ్‌ జట్లు సైతం చేజింగ్‌ విజయాలే సాధించడం విశేషం.కోహ్లీ నాయకత్వంలోని బెంగళూరుపై ఢిల్లీ ఓపెనర్‌ క్వింటాన్‌ డి కాక్‌ మెరుపు సెంచరీ సాధించడమే కాదు,తమ జట్టుకు సూపర్‌ ఛేజింగ్‌ విజయం సైతం అందించాడు.హైదరాబాద్‌ రాజీవ్‌ గాంధీ ఇంటర్నేషనల్‌ స్టేడియంలో చాంపియన్‌ ముంబై ఇండియన్స్‌తో ముగిసిన మ్యాచ్‌లో సన్‌ రైజర్స్‌ ఓపెనర్‌ డేవిడ్‌ వార్నర్‌ 90 పరుగుల నాటౌట్‌ స్కోరుతోవిజయంలో ప్రధాన పాత్ర పోషించాడు. ప్రస్తుత సీజన్‌లో ముగిసిన చాలా మ్యాచ్‌లలో వివిధ జట్ల ఓపెనర్లు ప్లేయర్‌ ఆఫ్‌ ది మ్యాచ్‌ అవార్డు సొంతం చేసుకున్నారు.ఢిల్లీ డేర్‌ డెవిల్స్‌ లెగ్‌ స్పిన్నర్‌ అమిత్‌ మిశ్రా,కోల్‌కతా నైట్‌ రైడర్స్‌ పాస్ట్‌ బౌలర్‌ యాండ్రీ రస్సెల్‌ మాత్రమే తమ బౌలింగ్‌ ప్రతిభతో మ్యాన్‌ ఆఫ్‌ ది మ్యాచ్‌ అవార్డులు అందుకోవడం విశేషం.గుజరాత్‌ లయన్స్‌ స్టార్‌ ఓపెనర్‌ ఫించ్‌,కోల్‌కతా ఓపెనర్‌ గంభీర్‌,హైదరాబాద్‌ ఓపెనర్‌ డేవిడ్‌ వార్నర్‌,ముంబై ఓపెనర్‌ రోహిత్‌ శర్మ,పంజాబ్‌ ఓపెనర్‌ విజ§్‌ు,బెంగళూరు ఓపెనర్‌ డివిలియర్స్‌ ఈ సీజన్‌లో మంచి ఫామ్‌ కనబరిచారు.ఓపెనర్లు అందరూ42 సగటుతో 1808 పరుగులు సాధించారు. గత ఏపిఎల్‌ టోర్నీలతో పోల్చితే ప్రస్తుత ఐపిఎల్‌లో మాత్రమే ఓపెనర్లతో పాటు ఛేజింగ్‌కు దిగిన జట్లు మాత్రమే విజయవంతం కాగలుగుతున్నాయి.